NY RUNDE MED EU: Sverige vil slåss for snusen

Mandag drar handelsministeren til Brussel for å få hevet snusforbudet i EU.

SNUS: Er blitt en populær røykeerstatter for nikotinavhengige i Norge. Vis mer byoutline Sara Johannessen

Publisert: Oppdatert: 29. mai 2011 11:14 , Publisert: 28. mai 2011 13:26

Svensk snus har økt stort i popularitet etter at røykeforbudet på restauranter og utesteder trådte i kraft i Norge i 2004.

Men der porsjonssnus fra Swedish Match og andre produsenter er blitt mer synlige i norske butikker, står snussalget stille hos svenskenes EU-kamerater på kontinentet.

Årsaken er at det i EU hersker et forbud mot salg av snus - i alle land bortsett fra Sverige.

Når EU nå vurderer å revidere tobakksproduktsdirektivet, vil handelsminister Ewa Björling gjøre alt hun kan for at EU-kollegene skal snu i snus-spørsmålet.

- Om det skulle skje en revidering av tobakksdirektivet i den retningen vi ønsker, så kan man ta en beslutning i 2012 og få til en implementering i 2013, sa Björling da hun fredag møtte svensk presse.

Mandag drar Björling til Brussel der det skal være møte i Konkurransekraftrådet.

LES OGSÅ: Game, set, Swedish Match: Svensk snuskjempe håver inn

- Mindre helseskadelig



EU-forbudet ble innført i 1992, på grunn av snusens helseskadelige effekter. Som sigaretter skaper snus avhengighet av nikotin. Dessuten er blitt påvist en sammenheng mellom bruk av snus og kreft i bukspyttkjertelen og kreft i spiserøret.

Handelsminister Björling mener svensk snus er langt mindre farlig enn for eksempel fransk tyggetobakk, som kan omsettes fritt i hele EU.

- Den store forskjellen mellom svensk snus og annen snus er produksjonsmetoden. Den svenske snusen har et lavere innhold av nitrosaminer og benzoin, sa Björling til Sveriges radio i går.

Sverige fikk forhandlet frem et unntak fra snusforbudet da landet ble med i EU i 1995.

Senere oppnådde Norge et unntak i EØS-reglene som gjorde det mulig å omsette snus her til lands.

De fire friheter EUs 27 medlemsland pluss EØS-landene Norge, Island og Liechtenstein er et marked for varer, tjenester, personer og kapital.

Området der de fire friheter er gjeldende, består av mer enn 500 millioner mennesker.

De fire frihetene ble nedfelt i Roma-traktaten i 1957. Vis mer vg-expand-down

På grunn av EU-forbudet har snusprodusenter som Swedish Match og General satset på det nordamerikanske markedet, der snusen har hatt et fotfeste fra gammelt av gjennom skandinaviske immigranter.

Også i Russland er det blitt gjort forsøk på å gjøre snus populært.

- Økt forståelse

Snus ble sist gang debattert i EU i 2004. Da besluttet EU-domstolen å forlenge forbudet mot omsetning av snus.

Svenskene mener på sin side at snusforbudet diskriminerer, fordi det bryter med prinsippet om fri vareflyt innenfor EU.

- Vi ser en økt forståelse fra flere land om at snusforbudet ikke er konkurransenøytralt, sier Björling ifølge E24.se.

LES OGSÅ: Staten tjener mindre på røyk og sprit